ddrg/super_eurlex huggingface dataset:
Kommissionens forordning (EF) nr. 1385/2001

af 6. juli 2001

om udstedelse af eksportlicenser af type A2 for frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 2190/96 af 14. november 1996 om gennemførelsesbestemmelser til Rådets forordning (EF) nr. 2200/96 for så vidt angår eksportrestitutioner for frugt og grøntsager(1), senest ændret ved forordning (EF) nr. 298/2000(2), særlig artikel 3, stk. 4, og

ud fra følgende betragtninger:

(1) De vejledende restitutionssatser og de vejledende mængder, for hvilke der kan udstedes eksportlicenser af type A2, andre end dem, der ansøges om i forbindelse med fødevarehjælp, er fastsat i Kommissionens forordning (EF) nr. 1185/2001(3).

(2) For tomater, citroner, druer til spisebrug, æbler og ferskner bør der under hensyntagen til den økonomiske situation og til de oplysninger, der modtages fra de involverede i deres ansøgninger om licenser af type A2, fastsættes endelige restitutionssatser, som er forskellige fra de vejledende restitutionssatser, og udstedelsesprocentsatser for de mængder, der er ansøgt om. Disse endelige satser må ikke være mere end halvanden gang så høje som de vejledende satser.

(3) I medfør af artikel 3, stk. 5, i forordning (EF) nr. 2190/96 betragtes ansøgninger om højere satser end de tilsvarende endelige satser som ugyldige -

UDSTEDT FØLGENDE FORORDNING:

Artikel 1

1. For de eksportlicenser af type A2, for hvilke der er indgivet ansøgning efter artikel 1 i forordning (EF) nr. 1185/2001, fastsættes den faktiske ansøgningsdato, jf. artikel 3, stk. 1, andet afsnit, i forordning (EF) nr. 2190/96, til den 9. juli 2001.

2. De i stk. 1 nævnte licenser udstedes med de endelige restitutionssatser og i et omfang, der svarer til udstedelsesprocentsatserne for de mængder, der er ansøgt om, som anført i bilaget til nærværende forordning.

3. I medfør af artikel 3, stk. 5, i forordning (EF) nr. 2190/96 betragtes de i stk. 1 omhandlede ansøgninger om højere satser end de tilsvarende endelige satser, der er anført i bilaget, som ugyldige.

Artikel 2

Denne forordning træder i kraft den 7. juli 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. juli 2001.

På Kommissionens vegne

Franz Fischler

Medlem af Kommissionen

(1) EFT L 292 af 15.11.1996, s. 12.

(2) EFT L 34 af 9.2.2000, s. 16.

(3) EFT L 161 af 15.6.2001, s. 26.

BILAG

>TABELPOSITION>
Kommissionens forordning (EF) nr. 1378/2001

af 6. juli 2001

om åbning af en løbende licitation med henblik på at sælge ca. 12560 tons ris, som det franske interventionsorgan ligger inde med, på det indre marked

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3072/95 af 22. december 1995 om den fælles markedsordning for ris(1), senest ændret ved forordning (EF) nr. 1667/2000(2), særlig artikel 8, litra b), sidste led, og

ud fra følgende betragtninger:

(1) Procedurerne og betingelserne for salg af uafskallet ris, som interventionsorganerne ligger inde med, er fastsat i Kommissionens forordning (EØF) nr. 75/91(3).

(2) Der findes for tiden en stor efterspørgsel på EF-markedet efter visse rissorter af Japonica-typen og Indica-typen, som anvendes til indenlandsk forbrug, og hvis markedspriser er højere end interventionsprisen. Samtidig findes der i det franske interventionsorgans lagre visse mængder af disse rissorter. På denne baggrund bør der åbnes en løbende licitation med henblik på at sælge ca. 10150 tons uafskallet ris af Japonica-typen og 2410 tons uafskallet ris af Indica-typen, som det franske interventionsorgan ligger inde med, på det indre marked.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

På de i forordning (EØF) nr. 75/91 fastsatte betingelser afholder det franske interventionsorgan løbende licitation med henblik på at sælge ca. 10150 tons uafskallet ris af Japonica-typen og 2410 tons uafskallet ris af Indica-typen.

Artikel 2

1. Sidste frist for at indgive bud til den første dellicitation er den 18. juli 2001.

2. Sidste frist for at indgive bud til den sidste dellicitation er den 31. august 2001.

3. Bud indgives til det franske interventionsorgan: ONIC

Office national interprofessionnel des céréales

Service des interventions 21, avenue Bosquet F - 75341 Paris Cedex 07 ( tlf. (33) 144 18 21 36; fax (33) 144 18 20 80 ).

Artikel 3

Det franske interventionsorgan meddeler senest tirsdagen i ugen efter den dato, hvor fristen for at indgive bud udløber, Kommissionen mængder af og gennemsnitlige priser for de solgte partier.

Artikel 4

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. juli 2001.

På Kommissionens vegne

Franz Fischler

Medlem af Kommissionen

(1) EFT L 329 af 30.12.1995, s. 18.

(2) EFT L 193 af 29.7.2000, s. 3.

(3) EFT L 9 af 12.1.1991, s. 15.
Kommissionens forordning (EF) nr. 1377/2001

af 6. juli 2001

om faste importværdier med henblik på fastsættelsen af indgangsprisen for visse frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 3223/94 af 21. december 1994 om gennemførelsesbestemmelser til importordningen for frugt og grøntsager(1), senest ændret ved forordning (EF) nr. 1498/98(2), særlig artikel 4, stk. 1, og

ud fra følgende betragtninger:

(1) I forordning (EF) nr. 3223/94 fastsættes som følge af gennemførelsen af resultaterne af de multilaterale handelsforhandlinger under Uruguay-runden kriterierne for Kommissionens fastsættelse af de faste værdier ved import fra tredjelande for de produkter og perioder, der er anført i nævnte forordnings bilag.

(2) Ved anvendelse af ovennævnte kriterier skal de faste importværdier fastsættes på de niveauer, der findes i bilaget til nærværende forordning -

UDSTEDT FØLGENDE FORORDNING:

Artikel 1

De faste importværdier, der er omhandlet i artikel 4 i forordning (EF) nr. 3223/94, fastsættes som anført i tabellen i bilaget.

Artikel 2

Denne forordning træder i kraft den 7. juli 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. juli 2001.

På Kommissionens vegne

Franz Fischler

Medlem af Kommissionen

(1) EFT L 337 af 24.12.1994, s. 66.

(2) EFT L 198 af 15.7.1998, s. 4.

BILAG

til Kommissionens forordning af 6. juli 2001 om faste importværdier med henblik på fastsættelsen af indgangsprisen for visse frugter og grøntsager

>TABELPOSITION>
Kommissionens forordning (EF) nr. 1355/2001

af 4. juli 2001

om undtagelse fra forordning (EF) nr. 1644/96 om gennemførelsesbestemmelser for ydelse af støtte for visse bælgplanter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1577/96 af 30. juli 1996 om indførelse af en særlig støtteordning for visse bælgplanter(1), ændret ved forordning (EF) nr. 811/2000(2), særlig artikel 6, og

ud fra følgende betragtninger:

(1) Kommissionens forordning (EF) nr. 1644/96(3) fastsætter gennemførelsesbestemmelser for ydelse af støtte for visse bælgplanter. Ifølge artikel 1, litra a), bør de pågældende arealer i deres helhed være tilsået, høstet og dyrket under normale vækstbetingelser.

(2) Den usædvanlige vejrsituation, som Portugal og visse regioner i Spanien oplevede, betød, at det ikke var muligt at opnå en normal udvikling af afgrøderne og en passende frøproduktion. Det forventede udbytte ligger derfor langt under det normale niveau, som gør høstarbejdet rentabelt. De berørte producenter mister imidlertid retten til udbetaling af hektarstøtte, hvis de ikke gennemfører høstarbejdet.

(3) Denne situation berettiger til, at der indrømmes en undtagelse fra forordning (EF) nr. 1644/96, hvad angår forpligtelsen til at høste.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

For produktionsåret 2001/02 og uanset artikel 1, litra a), i forordning (EF) nr. 1644/96 gælder i Portugal og i Spanien med undtagelse af de selvstyrende regioner Galicia, Asturias, Cantabria, Païs Vasco og Canarias, at arealer tilsået med bælgplanter, som ikke er blevet høstet, berettiger til støtte efter forordning (EF) nr. 1577/96, hvis:

- de pågældende arealer ikke er blevet anvendt til andre afgrøder frem til det normale tidspunkt for høst af bælgplanter, og

- alle andre betingelser i forordning (EF) nr. 1644/96 er opfyldt.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juni 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. juli 2001.

På Kommissionens vegne

Franz Fischler

Medlem af Kommissionen

(1) EFT L 206 af 16.8.1996, s. 4.

(2) EFT L 100 af 20.4.2000, s. 1.

(3) EFT L 207 af 17.8.1996, s. 1.
Kommissionens forordning (EF) nr. 1367/2001

af 5. juli 2001

om udstedelse af eksportlicenser for vin

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 883/2001 af 24. april 2001 om gennemførelsesbestemmelser til Rådets forordning (EF) nr. 1493/1999 for så vidt angår samhandelen med vin med tredjelande(1), særlig artikel 7 og artikel 9, stk. 3, og

ud fra følgende betragtninger:

(1) Ved artikel 63, stk. 7, i Rådets forordning (EF) nr. 1493/1999 af 17. maj 1999 om den fælles markedsordning for vin(2) er ydelsen af eksportrestitutioner for vin blevet begrænset til de mængder og udgiftsbeløb, der er fastsat i aftalen om landbrug, som blev indgået i forbindelse med de multilaterale handelsforhandlinger under Uruguay-runden.

(2) I artikel 9 i forordning (EF) nr. 883/2001 er det fastsat, på hvilke betingelser Kommissionen kan træffe særforanstaltninger for at hindre en overskridelse af den mængde eller det budget, der er fastsat i aftalen.

(3) Ifølge de oplysninger om eksportlicensansøgninger, som Kommissionen råder over pr. 4. juli 2001, er der fare for en overskridelse af de mængder, der stadig er til rådighed indtil den 31. august 2001 for zone 1) Afrika og 3) Østeuropa jf. artikel 9, stk. 5, i forordning (EF) nr. 883/2001, hvis der ikke indføres restriktioner for udstedelsen af eksportlicenser med forudfastsættelse af restitutionen. Der bør derfor anvendes en fast procentsats for antagelse af de ansøgninger, der indgives mellem den 1. og den 3. juli 2001, og udstedelsen af licenser og indgivelsen af ansøgninger for disse zoner bør suspenderes indtil den 16. september 2001 -

UDSTEDT FØLGENDE FORORDNING:

Artikel 1

1. De eksportlicenser med forudfastsættelse af restitutionen for vin, der indgives ansøgning om mellem den 1. og den 3. juli 2001 i henhold til forordning (EF) nr. 883/2001, udstedes for 40,66 % af de mængder, der er ansøgt om for zone 1) Afrika, og for 41,61 % af de mængder, der er ansøgt om for zone 3) Østeuropa.

2. Udstedelsen af de eksportlicenser som omhandlet i stk. 1, der indgives ansøgning om fra den 4. juli 2001, og indgivelsen fra den 6. juli 2001 af ansøgninger om eksportlicenser suspenderes for vin for zone 1) Afrika og 3) Østeuropa indtil den 16. september 2001.

Artikel 2

Denne forordning træder i kraft den 6. juli 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. juli 2001.

På Kommissionens vegne

Franz Fischler

Medlem af Kommissionen

(1) EFT L 128 af 10.5.2001, s. 1.

(2) EFT L 179 af 14.7.1999, s. 1.
Kommissionens forordning (EF) nr. 1349/2001

af 4. juli 2001

om fastsættelse af det maksimale restitutionsbeløb ved udførsel af hvidt sukker i forbindelse med den 46. dellicitation under den løbende licitation omhandlet i forordning (EF) nr. 1531/2000

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1260/2001 af 19. juni 2001 om den fælles markedsordning for sukker(1), særlig artikel 27, og

ud fra følgende betragtninger:

(1) I henhold til Kommissionens forordning (EF) nr. 1531/2000 af 13. juli 2000 om en løbende licitation med henblik på fastsættelse af en eksportafgift og/eller eksportrestitution for hvidt sukker(2), foranstaltes dellicitationer med henblik på eksport af dette sukker.

(2) I henhold til bestemmelserne i artikel 9, stk. 1, i forordning (EF) nr. 1531/2000 fastsættes der i påkommende tilfælde for den pågældende dellicitation et maksimalt restitutionsbeløb især under hensyntagen til situationen og den forventede udvikling på markedet for sukker i Fællesskabet og på verdensmarkedet.

(3) Efter gennemgang af tilbuddene bør de bestemmelser, der er nævnt i artikel 1, fastsættes for den 46. dellicitation.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -

UDSTEDT FØLGENDE FORORDNING:

Artikel 1

For den 46. dellicitation for hvidt sukker, ifølge forordning (EF) nr. 1531/2000, fastsættes maksimumseksportrestitutionen til 38,591 EUR/100 kg.

Artikel 2

Denne forordning træder i kraft den 5. juli 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. juli 2001.

På Kommissionens vegne

Franz Fischler

Medlem af Kommissionen

(1) EFT L 178 af 30.6.2001, s. 1.

(2) EFT L 175 af 14.7.2000, s. 69.
Kommissionens forordning (EF) nr. 1348/2001

af 4. juli 2001

om faste importværdier med henblik på fastsættelsen af indgangsprisen for visse frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 3223/94 af 21. december 1994 om gennemførelsesbestemmelser til importordningen for frugt og grøntsager(1), senest ændret ved forordning (EF) nr. 1498/98(2), særlig artikel 4, stk. 1, og

ud fra følgende betragtninger:

(1) I forordning (EF) nr. 3223/94 fastsættes som følge af gennemførelsen af resultaterne af de multilaterale handelsforhandlinger under Uruguay-runden kriterierne for Kommissionens fastsættelse af de faste værdier ved import fra tredjelande for de produkter og perioder, der er anført i nævnte forordnings bilag.

(2) Ved anvendelse af ovennævnte kriterier skal de faste importværdier fastsættes på de niveauer, der findes i bilaget til nærværende forordning -

UDSTEDT FØLGENDE FORORDNING:

Artikel 1

De faste importværdier, der er omhandlet i artikel 4 i forordning (EF) nr. 3223/94, fastsættes som anført i tabellen i bilaget.

Artikel 2

Denne forordning træder i kraft den 5. juli 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. juli 2001.

På Kommissionens vegne

Franz Fischler

Medlem af Kommissionen

(1) EFT L 337 af 24.12.1994, s. 66.

(2) EFT L 198 af 15.7.1998, s. 4.

BILAG

til Kommissionens forordning af 4. juli 2001 om faste importværdier med henblik på fastsættelsen af indgangsprisen for visse frugter og grøntsager

>TABELPOSITION>
Kommissionens forordning (EF) nr. 1368/2001

af 5. juli 2001

om indstilling af fiskeri efter blåhvilling fra fartøjer, som fører nederlandsk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993, om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 21, stk. 3, og

ud fra følgende betragtninger:

(1) I Rådets forordning (EF) nr. 2848/2000 af 15. december 2000 om fastsættelse for år 2001 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og EF-fartøjer i andre farvande, som er omfattet af fangstbegrænsninger(3), er der fastsat kvoter for blåhvilling for 2001.

(2) For at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen fastsætter den dato, på hvilken fiskeriet fra fiskerfartøjer, som fører en medlemsstats flag, har medført, at den tildelte kvote må anses for at være opbrugt.

(3) Ifølge de oplysninger, der er meddelt Kommissionen, har fiskeriet efter blåhvilling fra fartøjer, som fører nederlandsk flag eller er registreret i Nederlandene, i farvandene i ICES-område Vb (EF's farvande), VI, VII, XII og XIV nået den tildelte kvote for 2001. Nederlandene har forbudt fiskeri efter denne bestand fra den 2. juni 2001. Denne dato bør derfor vælges -

UDSTEDT FØLGENDE FORORDNING:

Artikel 1

Fiskeriet efter blåhvilling fra fartøjer, der fører nederlandsk flag, eller er registreret i Nederlandene, i farvandene i ICES-område Vb (EF's farvande), VI, VII, XII og XIV har medført, at Nederlandenes kvote af blåhvilling for 2001 må anses for at være opbrugt.

Fiskeriet efter blåhvilling i farvandene i ICES-område Vb (EF's farvande), VI, VII, XII og XIV fra fartøjer, der fører nederlandsk flag eller er registreret i Nederlandene, er forbudt ligesom opbevaring om bord, omladning og landing af den ovenfor nævnte bestand fanget af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 2. juni 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. juli 2001.

På Kommissionens vegne

Franz Fischler

Medlem af Kommissionen

(1) EFT L 261 af 20.10.1993, s. 1.

(2) EFT L 358 af 31.12.1998, s. 5.

(3) EFT L 334 af 30.12.2000, s. 1.
Kommissionens forordning (EF) nr. 1370/2001

af 5. juli 2001

om ændring af forordning (EF) nr. 174/1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved forordning (EF) nr. 1670/2000(2), særlig artikel 26, stk. 3, og

ud fra følgende betragtninger:

(1) Ved Kommissionens forordning (EF) nr. 174/1999(3), senest ændret ved forordning (EF) nr. 1202/2001(4), fastsættes gennemførelsesbestemmelser til Rådets forordning (EØF) nr. 804/68(5) for så vidt angår anvendelsen af eksportlicenser og eksportrestitutioner for mælk og mejeriprodukter. Af hensyn til forvaltningen af eksportrestitutionsordningen og for at mindske risikoen for, at der indgives licensansøgninger i spekulativt øjemed, og at ordningen forstyrres for visse mejeriprodukter, er det nødvendigt at forhøje sikkerheden fastsat i den pågældende forordning.

(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Artikel 9 i forordning (EF) nr. 174/1999 affattes således: "Artikel 9

Den sikkerhed, der er nævnt i artikel 15, stk. 2, i Kommissionens forordning (EØF) nr. 1291/2000(6), fastsættes i forhold til den restitution, der er fastsat for hver produktkode, og som gælder den dag, hvor ansøgningen om eksportlicens indgives, og udgør:

a) 5 % af restitutionsbeløbet for produkter henhørende under KN-kode 0405

b) 30 % af restitutionsbeløbet for produkter henhørende under KN-kode 0402 10

c) 30 % af restitutionsbeløbet for produkter henhørende under KN-kode 0406

d) 20 % af restitutionsbeløbet for de øvrige produkter.

Sikkerheden skal dog mindst udgøre 6 EUR pr. 100 kg.

Restitutionen i første afsnit beregnes for den samlede produktmængde, undtagen for mejeriprodukter tilsat sukker.

For mejeriprodukter tilsat sukker er restitutionen i første afsnit lig med den samlede mængde af det fremkomne produkt, multipliceret med restitutionssatsen pr. kg mejeriprodukt."

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. juli 2001.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 48.

(2) EFT L 193 af 29.7.2000, s. 10.

(3) EFT L 20 af 27.1.1999, s. 8.

(4) EFT L 163 af 20.6.2001, s. 10.

(5) EFT L 148 af 28.6.1968, s. 13.

(6) EFT L 152 af 24.6.2000, s. 1.
Kommissionens forordning (EF) nr. 1360/2001

af 3. juli 2001

om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks(1), senest ændret ved Europa-Parlamentets og Rådets forordning (EF) nr. 2700/2000(2),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(3), senest ændret ved forordning (EF) nr. 993/2001(4), særlig artikel 173, stk. 1, og

ud fra følgende betragtninger:

(1) I henhold til artikel 173-177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26.

(2) Anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 6. juli 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. juli 2001.

På Kommissionens vegne

Erkki Liikanen

Medlem af Kommissionen

(1) EFT L 302 af 19.10.1992, s. 1.

(2) EFT L 311 af 12.12.2000, s. 17.

(3) EFT L 253 af 11.10.1993, s. 1.

(4) EFT L 141 af 28.5.2001, s. 1.

BILAG

>TABELPOSITION>